**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՄԱՅԻՍԻ 9-Ի ԿԱՊԱԿՑՈՒԹՅԱՄԲ**

**Թալին համայնքի հարգելի՛ բնակիչներ,**

**Հայրենակիցներ,**

**Շնորհավորում եմ Մայիսի 9-ի՝ «Հաղթանակի և խաղաղության օրվա» կապակցությամբ։ Այս օրը մեզ համար խորհրդանշական է և ունի առանձնահատուկ նշանակություն՝ որպես հաղթանակի, քաջության և մեր ժողովրդի անսասան կամքի վկայություն։**

**Մայիսի 9-ը մեզ հիշեցնում է այն հերոսներին, ովքեր իրենց կյանքը զոհեցին հանուն խաղաղության և ազատության։ Հարգանքով ու երախտագիտությամբ խոնարհվում ենք մեր բոլոր վետերանների, ազատամարտիկների և հայրենիքի պաշտպանների հիշատակի առջև՝ նրանց անձնազոհության ու նվիրումի շնորհիվ է, որ այսօր խաղաղ ու անվտանգ ենք ապրում։**

**Անցյալը պարտավորեցնում է մեզ՝ պահպանել խաղաղությունը, ամրացնել մեր պետականությունը և սերունդներին փոխանցել հաղթական ոգի։ Թող խաղաղությունը մշտապես թագավորի մեր հայրենիքում, և հաղթանակի օրը լինի հավատքի, ուժի և հպարտության նոր աղբյուր մեզ համար։**

**Հարգանքով՝ Թալին համայնքի ղեկավար**

**Տավրոս Սափեյան**

***Սիրով և լավագույն մաղթանքներով՝***

***Թալին համայնքի ղեկավար՝ Տավրոս Սափեյան***